**Tájékoztatás a vízgazdálkodási hatósági jogkör gyakorlásáról szóló 72/1996. (V. 22.) Korm. rendelet módosításával kapcsolatban 2019. január 1-től érvényes vízügyi változásokról**

A KÖFOP-1.0.0-VEKOP-15-2016-00023 azonosító jelű „Mezőgazdasági Vízhasználat Információs és Ellenőrzési Keretrendszer (VIZEK) kialakítása” elnevezésű kiemelt projekt bevezetését előkészítő feladatként a 72/1996. (V. 22.) Korm. rendelet szerinti vízjogi engedélyezési eljárás kezdeményezéshez 2018. január 1-től mellékelni kell vízjogi engedélyezési eljárás során – elvi vízjogi és fennmaradási engedélynél az erre irányuló kérelemhez, vízhasználat önálló engedélyezése esetén a vízjogi üzemeltetési engedély iránti kérelemhez, különben a vízjogi létesítési engedély iránti kérelemhez - a vízügyi igazgatóság vízügyi objektumazonosítási nyilatkozatát.

A vízügyi objektumazonosítási nyilatkozat tartalmazza:

* a vízügyi objektumazonosítót, és a nyilatkozat kiállítását megalapozó engedélyezési tervdokumentáció számát és kiállítási dátumát,
* valamint együttesen megkérhető a vízügyi objektumazonosítási nyilatkozat a vagyonkezelői nyilatkozattal, ebben az esetben kiállításra kerül
	+ vízügyi igazgatósági vagyonkezelésben lévő ingatlan érintettsége esetén a***z******ingatlanra vonatkozó*** vagyonkezelői hozzájárulás, feltétellel történő hozzájárulás vagy a hozzájárulás elutasítása és annak indokolása,
	+ ha a tervezett vízhasználat, vízimunka, vízilétesítmény állami tulajdonban lévő vízkészletet, vízilétesítményt, felszín alatti vizek víztartó képződményét vagy felszíni víz medrét érinti, vagy arra közvetlen hatással van, akkor a vízügyi igazgatóság ***állami vízvagyonra, vízkészletre vonatkozó*** vagyonkezelői hozzájárulása, illetve a hozzájárulás elutasítása esetén az elutasítás indokolása.

A vízügyi igazgatóság a nyilatkozatát az engedélyezési tervdokumentáció – elvi vízjogi engedélyezés esetén a műszaki megoldást tartalmazó dokumentáció –, valamint a vízügyi igazgatóság által közzétett módon történő megkeresés alapján, a megkeresés megérkezésétől számított húsz napon belül adja ki a kérelmezőnek.

A vízügyi igazgatóság nem ad vízügyi objektumazonosítót abban az esetben, ha a kérelem részét képező vagyonkezelői hozzájárulást elutasítja.

A VIZEK projekt célja a vízjogi engedélyezési eljárás folyamatában a különálló közigazgatási informatikai rendszerek összekapcsolásával magasabb szintű, hatékonyabb szolgáltatás elérése, a mezőgazdasági célú vízhasználók üzemeltetési adatszolgáltatási kötelezettségeihez tartozó adminisztratív terhek csökkentése, az adatok átláthatóságának és ellenőrizhetőségének növelése, valamint az öntözés fejlesztés támogatása és a hatékony vízkészlet-gazdálkodás, valamint ezekkel összefüggésben a támogatások célirányosabb, költséghatékonyabb felhasználásának támogatása, elősegítése. A VIZEK projekt által létrehozandó rendszer tervezett indulási időpontja 2020. január 1. Az ügyfél tervezetten a hatósági eljárás kezdeményezése előtt, elektronikus azonosítását követően a VIZEK rendszer keretei között működtetett adatgyűjtő felületre tölti majd fel a hatósági eljárás lefolytatásához szükséges dokumentumokat, valamint e rendszeren keresztül szerzi be a VIZEK rendszerhez csatlakozott szervektől a hatósági eljáráshoz szükséges információkat, a vízügyi objektumazonosítási nyilatkozatot és a vagyonkezelői nyilatkozatot. Az adatgyűjtő felület a kérelmező részére tárhelyet biztosít a hatósági és a Kormány rendeletében meghatározott egyéb eljárásokhoz szükséges dokumentumok számára.